**แผนพัฒนาผลสัมฤทธิ์ทางการเรียน ปีการศึกษา ๒๕๖๐**

**โรงเรียนบ้านเกาะยะระโตดนุ้ย สพป.สตูล**

**ส่วนที่ ๑**

**บทนำ**

**ข้อมูลพื้นฐาน**

 โรงเรียนบ้านเกาะยะระโตดนุ้ย ได้จัดตั้งขึ้นเมื่อวันที่ ๑๒ สิงหาคม ๒๕๐๑ โดยคณะราษฎรในชุมชนช่วยกันสร้าง ได้อาศัยงบประมาณของทางราชการ โดยสร้างอาคารสถานที่ชั่วคราว ขนาด ๘ X ๑๐ เมตร จำนวน ๑ ห้องเรียน ในพื้นที่จำนวน ๑ ไร่ ซึ่งนาย น่าฮู เส็นสมมาตร เป็นผู้บริจาคที่ดิน คณะครูโรงเรียน ผู้ใหญ่บ้านและราษฎรในหมู่บ้านร่วมกันสละเงินจัดซื้อที่ดิน ที่มีอาณาเขตติดต่อกับที่ดินของโรงเรียน ซึ่งมีเนื้อที่ ๑ งาน ๔๒ ตารางวา ในราคา ๑,๕๐๐ บาท มอบให้เป็นสมบัติของโรงเรียน และร่วมมือกันจัดสร้างอาคารเรียน แทนหลังแรก ซึ่งชำรุดทรุดโทรมจนใช้การไม่ได้ อาคารหลังที่ ๒ นี้ เป็นอาคารกึ่งถาวร ขนาด ๖ X ๑๐ เมตร

โรงเรียนบ้านเกาะยะระโตดนุ้ย ตั้งอยู่หมู่ที่ ๔ ตำบลเกาะสาหร่าย อำเภอเมือง จังหวัดสตูล โทรศัพท์ - อยู่ห่างจากที่ว่าการอำเภอเมืองสตูลระยะทาง ประมาณ ๔๒ กิโลเมตร เป็นพื้นที่อยู่บนเกาะฝั่งอันดามัน มีความยากลำบากในการเดินทาง ต้องอาศัยเรือโดยสารรับจ้างในการเดินทาง

 การจัดการเรียนการสอนตามหลักสูตรการศึกษาขั้นพื้นฐานพุทธศักราช ๒๕๕๑ โดยเปิดสอนตั้งแต่ ระดับปฐมวัย ถึง ระดับประถมศึกษาชั้นประถมศึกษาปีที่ ๖ คำขวัญของโรงเรียน คือ “ คุณธรรมเด่น เน้นใฝ่เรียนรู้ อยู่อย่างพอเพียง”

 โรงเรียนมีที่ดินจำนวน ๑ แปลง มีเนื้อที่จำนวน ๑ ไร่ ๒ งาน ๔๒ ตารางวา ใช้เป็นที่ก่อสร้างอาคารเรียนและอาคารประกอบต่างๆคือ อาคารเรียนแบบ ป.๑ก แบบอาคารไม้ ๑ หลัง อาคารคอนกรีต ๑ หลัง อาคารห้องสมุด ๑ หลัง ส้วม ขนาด ๔ ที่นั่ง ๑ หลัง สนับสนุนจากสภาชาดไทย-อเมริกัน มีลานกีฬาต้านยาเสพติด 1 สนาม นอกจากนั้นยังมีอาคารที่ก่อสร้างด้วยเงินบริจาคจากมูลนิธิชัยพัฒนาเป็นโรงอาหาร ๑ หลัง

 ปี พ. ศ ๒๕๑๔ ได้จัดสรรงบประมาณ ๘๐,๐๐๐ บาท สร้างอาคารแบบ ป.๑ ก ขนาด ๒ ห้องเรียน

 ปี พ.ศ. ๒๕๒๓ ได้รับจัดสรรงบประมาณสร้างอาคารเรียนแบบ ป.๑ ก ขนาด ๒ ห้องเรียน

 ปี พ.ศ. ๒๕๓๒ ทางโรงเรียนขยายชั้นเรียนถึงชั้นประถมศึกษาปีที่ ๕ ,๖

 ปี พ.ศ. ๒๕๓๗ เปิดเรียนชั้นอนุบาล ๑ และอนุบาล ๒

 ปัจจุบัน เปิดเรียนตั้งแต่ชั้นอนุบาล ๑ ถึงชั้นประถมศึกษาปีที่ ๖

**ข้อมูลนักเรียน**

ปัจจุบันนักเรียนในปีการศึกษา ๒๕๖๐ มีดังนี้

 ๓.๓.๑ จำนวนนักเรียนในเขตพื้นที่บริการทั้งหมด ๒๐ คน

 ๓.๓.๒ จำนวนนักเรียนจำแนกตามระดับชั้นที่เปิดสอน

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| เพศ | อ.๑ | อ.๒ | รวม | ป.๑ | ป.๒ | ป.๓ | ป.๔ | ป.๕ | ป.๖ | รวม |
| ชาย | ๒ | ๒ | ๔ | - | - | - | ๓ | ๑ | - | ๔ |
| หญิง | ๒ | ๒ | ๔ | - | ๒ | ๒ | - | ๒ | ๒ | ๘ |
| รวม | ๔ | ๔ | ๘ | - | ๒ | ๒ | ๓ | ๓ | ๒ | ๑๒ |

**ข้อมูลบุคลากร**

 ข้อมูลบุคลากรในโรงเรียนบ้านเกาะยะระโตดนุ้ย ปีการศึกษา ๒๕๖๐ มีดังนี้

|  |  |  |
| --- | --- | --- |
| ลำดับที่ | ชื่อ - สกุล | ตำแหน่ง |
| ๑ | นางสาวจันทนา พลรักดี | ผู้อำนวยการสถานศึกษา |
| ๒ | นางสาวณัฐชา สาและ | ครู คศ. ๑ |
| ๓ | นางสาวซัลมา เจ๊ะหยาง | พนักงานราชการ(ครูสอนศาสนา) |
| ๔ | นางสาวซูฮายนี ตีเงาะ | ครูอัตราจ้าง |
| ๕ | นายยุทธการ นุ้ยตีเตบ | เจ้าหน้าที่ธุรการ |
| ๖ | นายวซาณี มีรน | พนักงานบริการ |

**วิสัยทัศน์**

 ภายในปี ๒๕๖๒ นักเรียนมีคุณภาพตามเกณฑ์มาตรฐาน การศึกษา มีคุณธรรม จริยธรรม น้อมนำเศรษฐกิจพอเพียง เน้นวัฒนธรรมท้องถิ่นและความเป็นไทย ใช้ภาษาอังกฤษและมาลายูสู่อาเซียน มีผลงานประจักษ์ชัด โดยการมีส่วนร่วมของชุมชน

**พันธกิจ**

 พัฒนาและส่งเสริมสนับสนุนการจัดการศึกษาให้ประชากรวัยเรียนทุกคน ได้รับการศึกษาอย่างมีคุณภาพ โดยพัฒนาผู้เรียนให้เป็นบุคคลที่มีความรู้คู่คุณธรรม มีความสามารถตามมาตรฐานการศึกษาขั้นพื้นฐาน และนำไปสู่การพัฒนาคุณภาพระดับประเทศ
 ทั้งนี้สามารถกำหนดประเด็นสำคัญได้ดังนี้
 ๑. พัฒนาหลักสูตรและยกระดับคุณภาพการศึกษาสู่มาตรฐานการศึกษาของชาติ

๒. พัฒนาคุณธรรม จริยธรรมและนำเศรษฐกิจพอเพียงสู่การเรียนการสอน

๓. ส่งเสริมวัฒนธรรมท้องถิ่นและเน้นความเป็นไทย

๔. ส่งเสริมสื่อและเทคโนโลยีให้ทันสมัย

๕. สนับสนุนให้มีการบริหารจัดการศึกษาโดยการมีส่วนร่วมของทุกภาคส่วน

๖. พัฒนาครูและบุคลากรอย่างต่อเนื่อง

๗. ส่งเสริมการเรียนรู้สู่ประชาคมอาเซียน

**จุดเน้น**

 สำนักงานคณะกรรมการการศึกษาขั้นพื้นฐานได้กำหนดจุดเน้น ๑๐ ประการ เพื่อให้หน่วยงานทางการศึกษาเป็นกรอบทิศทางในการพัฒนาอย่างเร่งด่วน โรงเรียนบ้านเกาะยะระโตดนุ้ยเป็นหน่วยงานในสังกัด ที่จะต้องดำเนินการโดยได้ตัดสัดส่วนที่ไม่เกี่ยวข้องกับภารกิจของสถานศึกษา จำนวน ๑ รายการ และคงเหลือไว้ ๙ ประการ เพื่อเป็นแนวทางกำหนดทิศทางการพัฒนาให้สอดคล้องกับนโยบายของหน่วยงานต้นสังกัดไว้ดังนี้

1. ผลสัมฤทธิ์ทางการเรียน ๕ กลุ่มสาระวิชาหลักเพิ่มขึ้นอย่างน้อยร้อยละ ๕
2. นักเรียนชั้นประถมศึกษาปีที่ ๓ ทุกคนอ่านได้เขียนได้
3. เพิ่มศักยภาพนักเรียนในด้านภาษา ด้านคณิตศาสตร์ วิทยาศาสตร์ และด้านเทคโนโลยีเพื่อพัฒนาสู่ความเป็นสากล
4. นักเรียนทุกคนมีความสำนึกในความรักชาติ
5. สร้างโอกาสทางการศึกษาให้ประชากรในวัยเรียนในเขตบริการอย่างทั่วถึง
6. จัดการศึกษาตามหลักปรัชญาเศรษฐกิจพอเพียง ปลูกฝังคุณธรรม ความสำนึกในความเป็นชาติไทย
7. นักเรียน ครูและบุคลากรทางการศึกษาในสถานศึกษา ได้รับการพัฒนาอย่างทั่วถึงและมีคุณภาพ
8. นักเรียน ครูและบุคลากรทางการศึกษาในสถานศึกษา ได้รับการพัฒนาเตรียมความพร้อมสู่ประชาคมอาเซียน
9. สถานศึกษามีระบบประกันคุณภาพภายในที่เข็มแข็ง และผ่านการรับรองมาตรฐานการศึกษา จากการประเมินคุณภาพภายนอก

**เป้าประสงค์**

1. โรงเรียนมีคุณภาพตามเกณฑ์มาตรฐานการศึกษาของชาติ
2. นักเรียนมีคุณธรรมจริยธรรม และสามารถดำรงชีวิตในสังคมได้อย่างมีความสุข
3. นักเรียนสามารถใช้เทคโนโลยีในการเรียนรู้และมีผลสัมฤทธิ์ทางการเรียนตามเกณฑ์มาตรฐานการศึกษา
4. ผู้เรียนเห็นคุณค่าและร่วมสืบสานวัฒนธรรมท้องถิ่นและความเป็นไทย
5. โรงเรียนบริหารการจัดการศึกษาแบบส่วนร่วม
6. ครูมีคุณภาพตามมาตรฐานวิชาชีพ
7. โรงเรียนพร้อมเข้าสู่ประชาคมอาเซียน

เอกลักษณ์

 อยู่อย่างพอเพียงตามวิถีอิสลาม

อัตลักษณ์

 พูดเพราะ ไหว้สวย

ปรัชญา

 จัดการศึกษาเพื่อการพัฒนาคนให้เป็นมนุษย์ที่สมบูรณ์

กลยุทธ์

เพื่อให้สอดคล้องกับนโยบายของสำนักงานเขตพื้นที่การศึกษาประถมศึกษาสตูล และสำนักงานคณะกรรมการการศึกษาขั้นพื้นฐาน โรงเรียนบ้านเกาะยะระโตดนุ้ยจึงกำหนดกลยุทธ์ ปี ๒๕๖๐ จำนวน ๑๑ กลยุทธ์ ดังต่อไปนี้

1. พัฒนาคุณภาพการศึกษาเพื่อยกระดับผลสัมฤทธิ์ทางการเรียน และผลการทดสอบระดับชาติ
2. ส่งเสริมและพัฒนาคุณภาพการเรียนการสอนภาษาไทยเพื่อให้นักเรียนสามารถอ่านออกเขียนได้ทุกระดับชั้น
3. ปรับปรุงและพัฒนาสภาพแวดล้อมของโรงเรียนและภายในห้องเรียนที่เอื้อต่อการจัดการเรียนรู้
4. ปลูกฝัง ส่งเสริมการเรียนการสอนเพื่อพัฒนาคุณธรรม จริยธรรมและธรรมาภิบาลให้กับผู้เรียนและบุคลากรทุกระดับ
5. บูรณาการปรัชญาเศรษฐกิจพอเพียงในการจัดการเรียนรู้
6. ส่งเสริมการกิจกรรมการเรียนสอนภาษาโดยเฉพาะภาษาอังกฤษเพื่อให้สามารถใช้ภาษาอังกฤษในการสื่อสารได้
7. ส่งเสริมกิจกรรมนักเรียนให้มีความเป็นเลิศตามความถนัดของนักเรียน
8. กำกับติดตามการจัดการเรียนรู้และการบริหารงานภายในโรงเรียน
9. พัฒนาระบบประกันคุณภาพภายในให้ดีขึ้นเพื่อรองรับการประเมินคุณภาพภายนอกได้อย่างมีประสิทธิภาพ
10. สร้างเครือข่ายความร่วมมือในการจัดการเรียนรู้และการบริหารสถานศึกษากับองค์กรต่าง ๆ และชุมชน
11. การจัดการศึกษาระดับปฐมวัยที่มีคุณภาพ

**ส่วนที่ ๒**

**แนวทางการพัฒนาผลสัมฤทธิ์ทางการเรียน**

จากกลยุทธิ์โรงเรียนบ้านเกาะยะระโตดนุ้ยซึ่งสอดคล้องกับนโยบายของสำนักงานเขตพื้นที่การศึกษาประถมศึกษาสตูล และสำนักงานคณะกรรมการการศึกษาขั้นพื้นฐาน ข้อที่ ๑ พัฒนาคุณภาพการศึกษาเพื่อยกระดับผลสัมฤทธิ์ทางการเรียน และผลการทดสอบระดับชาติ และข้อที่ ๒ ส่งเสริมและพัฒนาคุณภาพการเรียนการสอนภาษาไทยเพื่อให้นักเรียนสามารถอ่านออกเขียนได้ทุกระดับชั้น นั้น ทางโรงเรียนจึงได้กำหนดแนวทางเพื่อพัฒนาผลสัมฤทธิ์ทางการเรียนของนักเรียน โดยเริ่มจากการวิเคราะห์ผลการทดสอบระดับชาติ ชั้นประถมศึกษาปีที่ ๖ (O-NET) และระดับชั้นประถมศึกษาปีที่ ๓ (NT) เปรียบเทียบระหว่างปีการศึกษา ๒๕๕๘-๒๕๕๙ แล้วนำผลมากำหนดยุทธศาสตร์เพื่อเป็นแนวทางในการพัฒนาผลสัมฤทธิ์ต่อไป

**เปรียบเทียบผลการทดสอบระดับชาติ ชั้นประถมศึกษาปีที่ ๓ (NT) ปีการศึกษา ๒๕๕๘-๒๕๕๙**

|  |  |  |  |
| --- | --- | --- | --- |
| ความสามารถ | ปีการศึกษา ๒๕๕๘ | ปีการศึกษา ๒๕๕๙ | ร้อยละของผลต่างระหว่างปีการศึกษา |
| ด้านภาษา | ๖๗.๖๒ | ๗๐.๔๗ | ๒.๘๕ |
| ด้านคำนวณ | ๖๕.๗๑ | ๔๗.๖๒ | -๑๘.๐๙ |
| ด้านเหตุผล | ๖๗.๖๒ | ๖๓.๘๑ | -๓.๘๑ |
| รวมความสามารถทั้ง ๓ ด้าน | ๖๖.๙๘ | ๖๐.๖๓ | -๖.๓๕ |

**เปรียบเทียบผลการทดสอบระดับชาติ ชั้นประถมศึกษาปีที่ ๖ (O-NET) ปีการศึกษา ๒๕๕๘-๒๕๕๙**

|  |  |  |  |
| --- | --- | --- | --- |
| สาระการเรียนรู้ | ปีการศึกษา ๒๕๕๘ | ปีการศึกษา ๒๕๕๙ | ร้อยละของผลต่างระหว่างปีการศึกษา |
| ภาษาไทย | ๕๙.๕๐ | ๕๑.๖๗ | -๗.๘๓ |
| คณิตศาสตร์ | ๖๐.๐๐ | ๔๘.๓๓ | -๑๑.๖๗ |
| วิทยาศาสตร์ | ๔๙.๕๐ | ๔๕.๓๓ | -๔.๑๗ |
| สังคมศึกษา ฯ | ๕๘.๔๐ | ๕๐.๘๓ | -๗.๕๗ |
| ภาษาอังกฤษ | ๕๗.๐๐ | ๒๘.๓๓ | -๒๘.๖๗ |
| รวมเฉลี่ย ๕ กลุ่มสาระ | ๕๖.๘๘ | ๔๔.๙๐ | -๑๑.๙๘ |

**สรุปประเด็นปัญหาและแนวทางแก้ปัญหา**

|  |  |
| --- | --- |
| **ประเด็นปัญหา** | **แนวทางแก้ปัญหา** |
| ๑. คะแนนความสามารถด้านคำนวณของนักเรียน ป.๓ และ วิชาคณิตศาสตร์ ค่าพัฒนาติดลบเป็นจำนวนมาก สาเหตุมาจากขาดครูที่จะเติมเต็มทักษะทางคณิตศาสตร์ | ๑. จัดการเรียนการสอนแบบคละชั้น โดยใช้สื่อ ๖๐ พรรษา สมเด็จพระเทพรัตนราชสุดาฯสยามบรมราชกุมารี และเพิ่มเติมด้วยการใช้สื่อ DLIT แก้ปัญหาขาดแคลนครู๒. จัดทำโครงการยกระดับผลสัมฤทธิ์ทางการเรียนและโครงการส่งเสริมพัฒนาทักษะทางวิชาการ๓. ส่งเสริมให้มีการนำเสนอ คำศัพท์ภาษาอังกฤษ แต่งประโยค และบทสนทนา ทั้งภาษาอังกฤษและภาษามาลายู กิจกรรมหน้าเสาธงทุกเช้า หมุนเวียนเปลี่ยนกันไป๔. ส่งเสริมให้นักเรียนรักการอ่านหลังเลิกเรียน โดยเมื่ออ่านแล้วให้หมุนเวียนกันออกมาเล่าให้เพื่อนฟังในกิจกรรมหน้าเสาธงตอนเช้า |
| ๒. คะแนน วิชาภาษาอังกฤษ ค่าพัฒนาติดลบถึง ๒๘.๖๗ สาเหตุมาจากครูสอนภาษาอังกฤษสอบบรรจุได้ ขาดครูภาษาอังกฤษที่จะสามารถทบทวนความรู้ให้นักเรียนก่อนสอบ |
| ๓. ครูผู้สอนไม่ครบชั้น โรงเรียนเป็นโรงเรียนขนาดเล็กอยู่บนพื้นที่เกาะ เมื่อมีการสั่งให้ครูไปราชการครั้งละหลายคน จะทำให้ขาดครูเพราะ ครูไม่สามารถเดินทางกลับโรงเรียนภายในวันเดียวได้ |

**แนวทางการพัฒนาผลสัมฤทธิ์ทางการเรียน ปีการศึกษา ๒๕๖๐**

| **ยุทธศาสตร์** | **เป้าหมาย** | **ตัวชี้วัด/เกณฑ์** | **โครงการ/กิจกรรม** |
| --- | --- | --- | --- |
| ๑. พัฒนาคุณภาพการเรียนการสอนภาษาไทยเพื่อให้นักเรียนสามารถอ่านออกเขียนได้ทุกระดับชั้น | อ.๒-๓ | อ.๒ สามารถพูดคำคล้องจอง/ขีดเขียนได้อย่างอิสระอ.๓ พูดได้คล่องแคล่ว/เขียนชื่อตนเองได้ | ๑. กิจกรรมสร้างสรรค์และเสรี๒. กิจกรรมอนุบาลลูกรัก |
| ป.๒ | นักเรียนผ่านเกณฑ์คุณภาพการอ่านออก/เขียนได้ อยู่ในระดับดีขึ้นไป | ๑. จัดการเรียนการสอนแบบคละชั้น โดยใช้สื่อ ๖๐ พรรษาฯ๒. กิจกรรมรักการอ่าน |
| ป.๓ | นักเรียนผ่านเกณฑ์คุณภาพการอ่านออก/เขียนได้ อยู่ในระดับดีขึ้นไป | ๑. จัดการเรียนการสอนแบบคละชั้น โดยใช้สื่อ ๖๐ พรรษาฯ๒. กิจกรรมรักการอ่าน |
| ป.๔ | นักเรียนผ่านเกณฑ์คุณภาพการอ่านคล่อง/เขียนคล่อง อยู่ในระดับดีขึ้นไป | ๑. จัดการเรียนการสอนแบบคละชั้น โดยใช้สื่อ ๖๐ พรรษาฯ๒. กิจกรรมรักการอ่าน |
| ป.๕ | นักเรียนผ่านเกณฑ์คุณภาพการอ่านคล่อง/เขียนคล่อง อยู่ในระดับดีขึ้นไป | ๑. จัดการเรียนการสอนแบบคละชั้น โดยใช้สื่อ ๖๐ พรรษาฯ๒. กิจกรรมรักการอ่าน |
| ป.๖ | นักเรียนผ่านเกณฑ์คุณภาพการอ่านคล่อง/เขียนคล่อง อยู่ในระดับดีขึ้นไป | ๑. จัดการเรียนการสอนแบบคละชั้น โดยใช้สื่อ ๖๐ พรรษาฯ๒. กิจกรรมรักการอ่าน |
| ๒. ยกระดับผลสัมฤทธิ์ทางการเรียน และผลการทดสอบระดับชาติ | อ.๒-๓ | นักเรียนในระดับชั้นอนุบาลมีพัฒนาการทุกด้านอยู่ในเกณฑ์ดี | ๑. โครงการส่งเสริมทักษะทางวิชาการ๒. กิจกรรมอนุบาลลูกรัก |
| ป.๒ | นักเรียนมีผลสัมฤทธิ์ทางการเรียนสูงขึ้น ร้อยละ ๓ | ๑. โครงการยกระดับผลสัมฤทธิ์ทางการเรียน๒. โครงการส่งเสริมพัฒนาทักษะทางวิชาการ |
| ป.๓ | นักเรียนมีผลการทดสอบระดับชาติสูงขึ้น ร้อยละ ๓ | ๑. โครงการยกระดับผลสัมฤทธิ์ทางการเรียน๒. โครงการส่งเสริมพัฒนาทักษะทางวิชาการ |
| ป.๔ | นักเรียนมีผลสัมฤทธิ์ทางการเรียนสูงขึ้น ร้อยละ ๕ | ๑. โครงการยกระดับผลสัมฤทธิ์ทางการเรียน๒. โครงการส่งเสริมพัฒนาทักษะทางวิชาการ |
| ป.๕ | นักเรียนมีผลสัมฤทธิ์ทางการเรียนสูงขึ้น ร้อยละ ๕ | ๑. โครงการยกระดับผลสัมฤทธิ์ทางการเรียน๒. โครงการส่งเสริมพัฒนาทักษะทางวิชาการ |
| ป.๖ | นักเรียนมีผลการทดสอบระดับชาติสูงขึ้น ร้อยละ ๕ | ๑. โครงการยกระดับผลสัมฤทธิ์ทางการเรียน๒. โครงการส่งเสริมพัฒนาทักษะทางวิชาการ |